Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Katsed sõjategevuse peatamise pikendamiseks
4-päevase humanitaarpausi järel pole seni veel vilja kandnud.
Saksamaa president kinnitab Jeruusalemma külastades taas
Berliini ühemõttelist seisukohta, et Iisraelil on õigus end kaitsta
Hamasi ja selle terroriliitlaste vastu nii Gaza sektoris kui kaugemal.
Iisraeli kaitseminister kiidab IDF-i
Hezbollah' agentide Liibanoni-Iisraeli piirilt taanduma sundimise eest.
Habras paus lahingutegevuses püsib.
Ometi tähistab tänane päev neljandat ja viimast päeva,
mis kavandati pantvangide vabastamise kokkuleppe raames,
150 terroriaktides süüdi mõistetud palestiinlase vabastamise,
Gaza sektori lõunaossa saabunud olulise humanitaarabi
ja täiendavate järeleandmiste eest Iisraeli poolt.
Enne lahingute taasalustamist
käis Iisraeli peaminister Benjamin Netanyahu Gaza linnas,
kus ta kohtus Iisraeli Kaitsejõudude vägedega lahinguväljal.
Oleme siin Gaza sektoris koos oma kangelaslike võitlejatega.
Teeme kõik, et meie pantvangid tagasi tuua,
ja lõpuks saame nad kõik tagasi.
Meil on sõja jaoks kolm eesmärki: kõrvaldada Hamas,
tagastada kõik pantvangid
ja tagada, et Gaza ei ohustaks enam Iisraeli riiki.
Olen siin, et öelda oma sõpradele, siinsetele võitlejatele,
kes ütlevad mulle sama, ja kordan seda teile, Iisraeli kodanikele:
me jätkame kuni lõpuni - kuni võiduni. Mitte miski ei peata meid
ja oleme veendunud, et meil on jõudu, võimu, tahet ja otsustavust,
et saavutada kõik sõja eesmärgid, ja seda me ka teeme.
Viimase nelja päeva jooksul vabastati 12-13 Iisraeli pantvangi
ja üle kahe tosina välisriigi kodaniku, kes rööviti samuti 7. oktoobril
mõrvarliku Hamasi ja selle terroriliitlaste poolt.
Nad läbisid esmase arstliku hindamise ja läbivaatuse.
Mul on hea meel teatada,
et kuigi vangistuses veedetud päevad on neile oma jälje jätnud,
ei vaja ükski neist kiiret ja kohest meditsiinilist sekkumist.
Nad jäävad siia haiglasse nii kauaks, kui nad vajavad.
Jätkame nende ravimist, jälgimist, toetamist ja nende eest hoolitsemist
nii füüsiliselt kui ka emotsionaalselt.
Isiklikult öeldes on see, lastehaigla, koht,
kus kogeme iga päev närvilisi, emotsionaalseid, olulisi sündmusi.
Kuid see emotsioonide intensiivsus ja pühendumistunne,
mida mina ja kindlasti ka kõik töötajad täna õhtul tundsid,
oli üks mu elu ja karjääri olulisimaid ja emotsionaalsemaid hetki.
Vaatamata sellele üürikesele rõõmule
ja optimismile täna hommikul,
ühineme kogu Iisraeli rahvaga, kes soovib teiste pantvangide -
laste, eakate, naiste ja meeste - kiiret naasmist.
Oleme siin iga hetk valmis ja soovime, et saaksime ka nende eest hoolitseda.
Eile vabastatute hulgas oli ka 4-aastane Avigail,
kelle Hamasi terroristid viisid Gazasse pärast seda,
kui olid tema silme all julmalt mõrvanud tema vanemad.
Tõime täna õhtul tagasi veel ühe grupi pantvange -
naisi ja lapsi, ja oleme kogu rahvaga südamest liigutatud,
kui näeme seda perekondade taasühinemist.
See lihtsalt liigutab hinge.
Rääkisin just president Bideniga suure liigutusega,
muidugi ka väikese Avigaili teemal.
Milline rõõm on näha teda meie juures;
kuid samas on väga kurb, et ta naaseb reaalsusesse,
kus tal pole vanemaid. Aga tal on terve rahvas, kes ta omaks võtab,
ja hoolitseb kõigi tema vajaduste eest.
Iisraeli peaminister jätkas, et kokkulepitud raamistiku osana,
mis hõlbustas Iisraeli pantvangide vabastamist,
on Jeruusalemm valmis pikendama nn humanitaarpausi veelgi,
vastutasuks teiste pantvangide vabastamise eest.
On olemas plaan, mille järgi on iga päev võimalik vabastada
veel kümme pantvangi.
See oleks teretulnud. Samas ütlesin ka president Bidenile,
et plaani lõppedes naaseme täiskäigul oma sihtide realiseerimise juurde:
Hamasi likvideerimine, selle tagamine, et Gaza ei muutuks endiseks,
ja loomulikult - kõigi meie pantvangide vabastamine.
Pärast seda, kui olin täna Gazas,
kus kohtusin meie vaprate ja kangelaslike sõduritega,
reservistide ja ajateenijatega, kelle silmis oli tuli, olen veendunud,
et see missioon õnnestub - sest meil ei ole muud valikut.
Washingtonis tervitas USA president Joe Biden
Iisraeli-USA topeltkodaniku, 4-aastase Avigaili vabastamist,
lubades, et Washington ei lõpeta survekampaaniat,
kuni kõik Ameerika pantvangid on vabastatud.
Kahe päeva eest sai üks meie kaasmaalane,
väike Abigail, 4-aastaseks.
Ta veetis oma sünnipäeva,
ja vähemalt 50 päeva enne seda Hamasi pantvangis.
Täna on ta vaba ning palvetame koos Jilli ja paljude ameeriklastega,
et temaga oleks kõik korras. Ta on vaba ja ta on nüüd Iisraelis.
Abigail ümbritsetakse nüüd armastuse ja hoolitsusega,
toetavate teenustega, mida ta vajab, sest ta on läbinud kohutava trauma.
See on minu ja meie eesmärk - jätkata seda pausi ka pärast homset,
et võiksime jätkuvalt näha uute pantvangide vabanemist
ja tuua rohkem humanitaarabi abivajajaile Gazas.
Ameerika Ühendriigid teevad väidetavalt koostööd Katari, Egiptuse,
Jordaania, Euroopa Liidu ja Palestiina omavalitsusega,
et sõjategevuse peatamist pikendada püüda.
EL-i välispoliitikajuht Josep Borrell,
kelle Palestiina-meelsed hoiakud on üldteada,
kasutas Barcelonas, Hispaanias, Vahemere Liidu foorumil kõneldes
rahvusvahelist platvormi, et väljendada oma arvamust
seoses vajadusega hõlbustada nn humanitaarpausi pikendamist,
mis võiks lõpuks viia rahvusvaheliselt taotletava "kahe riigi lahenduseni".
Meil on värske kokkulepe 4-päevaseks vaherahuks
ja tsiviilelanikest pantvangide vabastamiseks,
mis on esimene oluline samm.
Hindame Katari, Egiptuse ja teiste rolli selle saavutamisel,
kuid Gaza kohutava olukorra leevendamiseks
ja praegusest kriisist väljapääsu leidmiseks on vaja palju rohkem.
Palestiina riik Gazas, Läänekaldal ja Ida-Jeruusalemmas
on parim ja ainus pikaajaline garantii Iisraeli julgeolekule.
Ilma Palestiina riigita pole Iisraelil rahu ega julgeolekut.
Eurokomisjoni välispoliitikajuht väljendas seejärel pettumust
Iisraeli puudumise üle ELi juhitud foorumilt.
Mul on kahju, et Iisrael pole sellel kohtumisel esindatud.
Iisraelil on oma koht Vahemere Liidus ja ma loodan siiralt,
et tulevikus osaleb neil kohtumistel taas ka Iisrael.
Iisraelis võõrustas president Isaac Herzog
oma Saksamaa kolleegi Frank-Walter Steinmeierit,
kes kordas Berliini vankumatut toetust Iisraelile.
Iisraelil on täielik õigus end kaitsta ja kindlustada oma olemasolu.
Terrororganisatsioonil Hamas
ei tohi kunagi lubada saavutada oma deklareeritud eesmärki,
nimelt Iisraeli hävitamist, ja me ei tohi seda unustada.
Seda ei tohi kunagi lubada.
Saksamaa riigipea jätkas, väljendades Berliini veendumust,
et parim viis Iisraeli-Palestiina konflikti lahendamiseks
oleks Iisraeli ja palestiinlaste jaoks lõpliku rahu saavutamine,
mis hõlmab rahvusvaheliselt taotletud kahe riigi lahendust.
Pöördudes Põhja-Iisraeli,
kus Iisraeli kaitseminister Yoav Gallant rõhutas,
et IDF, sealhulgas kõik tema väeosad, on saanud korralduse valmistuda
lahingutegevuse jätkumiseks Hamasist vaevatud Gazas.
Manöövervägede saavutused viisid kokkuleppeni,
mis viimastel päevadel pantvangid tagastas.
Iga Iisraeli tagasi toodud pantvang on meile oluline.
Teeme kõik, et kõik pantvangid võimalikult kiiresti tagastada.
Oleme sellele pühendunud ja mina isiklikult olen sellele pühendunud.
Samal ajal teevad väed ettevalmistusi.
Nädalavahetusel ja ka täna olen andnud IDFile korralduse
valmistuda taas intensiivseks võitluseks.
Sõjavägi teeb suurepärast tööd; peastaabiülem teeb suurepärast tööd;
nad valmistuvad ning jätkame võitlust ja anname Hamasile löögi hetkel,
kui lõpeb ajutine paus pantvangide tagasitoomiseks.
Oleme valmis täitma antud ülesannet ja teame, kuidas jätkata tegutsemist,
kuni Hamasi organisatsiooni täieliku hävitamise
ja kõigi pantvangide kojutoomiseni.
Jeruusalemma esikaitseametnik märkis pärast olukorra hindamist
Iisraeli põhjarindel Liibanoni ja Süüriaga,
et IDF on suutnud muuta kohapealset tegelikkust,
mis võib potentsiaalselt võimaldada Iisraeli elanike naasmist piirialale.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri